ARIN วิ่งแรง 18% หลังหลุด “แคชบาลานซ์” ระดับ 3 วันแรก!
ARIN วิ่งแรง 18% คาดนักลงทุนเข้าเก็งกำไร หลังจากหลุดมาตรการกำกับการซื้อขาย หรือ แคชบาลานซ์ ระดับ 3 วันนี้เป็นวันแรก
ARIN วิ่งแรง 18% คาดนักลงทุนเข้าเก็งกำไร หลังจากหลุดมาตรการกำกับการซื้อขาย หรือ แคชบาลานซ์ ระดับ 3 วันนี้เป็นวันแรก
19 เม.ย. 2565

ผู้สื่อข่าวรายงานว่าวันนี้ (19 เม.ย. 2565) ราคาหุ้น บริษัท อรินสิริ แลนด์ จำกัด (มหาชน) หรือ ARIN ณ เวลา 11:48 น. อยู่ที่ระดับ 4 บาท เพิ่มขึ้น 0.60 บาท หรือ 17.65% โดยทำจุดสูงสุดที่ 4.24 บาท และทำจุดต่ำสุดที่ 3.78 บาท ด้วยมูลค่าการซื้อขาย 373.08 ล้านบาท

โดยราคาหุ้น ARIN ที่ปรับตัวขึ้นบนกระดานนั้น คาดจะมาจากการที่นักลงทุนเข้ามาเก็งกำไรภายหลังจากการหลุดมาตรการกำกับการซื้อขายระดับ 3 วันนี้เป็นวันแรก
ก่อนหน้านี้ ตลท. ได้ประกาศให้ ARIN เป็นหลักทรัพย์ที่เข้าข่ายมาตรการกำกับการซื้อขาย ระดับ 3 : ห้าม Net settlement, ห้ามคำนวณวงเงินซื้อขาย และ Cash Balance โดยให้มีผล 29 มี.ค. – 18 เม.ย. 2565